कांग्रेस उपाध्यक्ष राहुल गांधी ने पार्टी में नई जान फूंकने के लिए नई योजना बनाई है। राहुल ने मंगलवार (छह जून) को कांग्रेस वर्किंग कमेटी (सीडब्ल्यूसी) की बैठक में इस योजना का खाका पेश किया। बैठक में कांग्रेस सोनिया गांधी, पूर्व प्रधानमंत्री मनमोहन सिंह समेत पार्टी के वरिष्ठ नेता शामिल थे। राहुल अहम मुद्दों पर पार्टी की राय तय करने के लिए एक उच्च स्तरीय पैनल बनाएंगे जिसकी अध्यक्षता वो खुद करेंगे। राहुल पेशेवरों और कारोबारियों तक पार्टी की पहुंच बढ़ाने के लिए अलग से विशेष सेल बनाएंगे। मंगलवार को सीडब्ल्यूसी की बैठक में पार्टी के अंदर विभिन्न पदों के लिए चुनाव की तारीखों को भी मंजूरी दी गई। माना जा रहा है कांग्रेस 15 अक्टूबर के बाद आंतरिक चुनाव कराएगी और राहुल गांधी पार्टी के अध्यक्ष चुने जाएंगे।